Asturies Insumisa reclamó en Xixón un nueu marcu llegal que permita recuperar los drechos d’Asturies
#000001
Nel actu convocáu por Asturies Insumisa con motivu del Díi de la Nación Asturiana denunciáronse los problemes de la clas trabayaora asturiana y reclamóse un nueu marcu llegal col que se recuperen na so plenitú los drechos d’Asturies y de los asturianos
#000002
Aconceyaos a un pasu de la conocía como Casa Blanca, que nel pasáu fuere la sede del Gobiernu d’Asturies, primero el Conseyu d’Asturies y Lleón y depués del Conseyu Soberanu, la plataforma plural qu’aconceya la disidencia asturiana, Asturies Insumisa, escenificó la rotura cola Costitución Española ya l’Estatutu d’Autonomía, rasgando una pancarta cola portada d’ambos documentos, dexando pasar al traviés de los sos ciscos persones representando tolos drechos que se reclamen pal Pueblu Asturianu: repartu de la riqueza, sanidá y educación dignes, vivienda acesible, drechos pa les muyeres y los coleutivos LGTBI, pensiones públiques xustes...
#000003
Anantes, Llucía Fernández, miembru d’Andecha Astur -una de les doce organizaciones que componen Asturies Insumisa- lleó un manifiestu col que fexo rescamplar la realidá y les necesidades peles que ta pasando la clase trabayadora asturiana. “Los grandes datos económicos y los enormes beneficios empresariales anuncien a bombu y platillu la bona marcha de la economía asturiana. Pero si baxamos los pies a la tierra y pateamos les cais de cualesquier conceyu d’Asturies, lo que nos atopamos ye a una gran parte de los y les trabayadores asturianes trabayando en situación precaria y con sueldos que yá nun lleguen a fin de mes” declaró, dando un ampliu repasu a la llaceriosa situación que vive la clas trabayaora asturiana, defendiendo l’autoorganización comu ferramienta y alertando del pelligru de que llegue a normalizase el fechu de que movilizase escontra esos problemes lleve a multes y condergues “Reaccionar ante too ello, pelear por coses tan básiques como unes condiciones llaborales decentes, una casa onde vivir o una cesta de la compra asequible, págase con multes, xuicios y cárcel”.
#000004
Pa finar l’actu, estendióse una asturina de grandes dimensiones que s’arrodió coles pancartes reclamando los drechos p’Asturies.
#000005
Asturies Insumisa ye una plataforma plural conformá por organizaciones ciudadanes, sindicales, polítiques... que s’asitíen nel ámbetu de la esquierda política y que nun tán comprometíes nos mecanismos del poder establecíu, énte’l que defenden p’Asturies un orde sociopolíticu estremáu, sofitáu na igualdá, la xusticia, el desarrollu sostenible, el repartu la riqueza, el respetu a la identidá asturiana y la xestión popular del poder.
#000006
Dexa una rempuesta Cancelar a resposta
#000010
Save my name, email, and website in this browser for the next time I comment.
#000012
Este sitio emprega Akismet para reducir o spam. Aprende como se procesan os datos dos teus comentarios.
#000014
Empreses y profesionales pol Asturianu
#000018
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000019